stanford-oval/wikipedia huggingface dataset:
Smallville (5. tuotantokausi)
Viidennen tuotantokauden jaksot > Oraakkeli > Juoni

Clark on häkeltynyt, kun hän näkee isänsä haamun hautausmaalla, mutta tulee entistä hämmentyneemmäksi, kun Jonathan käskee hänen tappaa Lionelin. Sillä aikaa Lex kehittää rokotetta Finen tappavaan virukseen, mutta Fine tulee väliin ja pistää häntä rokotteella, mikä aiheuttaa Lexissä järkyttävän reaktion.
Viidennen tuotantokauden jaksot > Välikappale

Käsikirjoittaja: Brian Peterson ja Kelly Souders
Ohjaaja: James Marshall
Esitetään Suomessa: 11. maaliskuuta 2007
Esitetty USA:ssa:  4. toukokuuta 2006
Vierailijat:
Bud the Dog (Shelby)
James Marsters (Professori Milton Fine)
Viidennen tuotantokauden jaksot > Välikappale > Juoni

Professori Fine on vapauttanut viruksen, joka voi tappaa miljoonia ihmisiä ja Clarkin täytyy pysäyttää hänet. Sillä aikaa Lex pohtii, mitä tapahtuu, kun hän paljastaa Lanalle uusimman salaisuutensa.
Turun suojeluskuntapiiri

Turun suojeluskuntapiiri oli suojeluskuntien muodostama alueellinen järjestö, joka toimi Varsinais-Suomessa sisällissodan jälkeen vuosina 1918-25. Vuonna 1925 se jaettiin kahtia Varsinais-Suomen ja Turunmaan suojeluskuntapiireihin.
Historia

Turun suojeluskuntapiiri perustettiin 28. toukokuuta vuonna 1918. Perustavassa kokouksessa olivat mukana useimmat Varsinais-Suomen suojeluskunnista.  Kesän aikana piirin hallinto organisoitiin, ja kun 2. elokuuta annettiin ensimmäinen suojeluskunta-asetus, piirin toiminta alkoi. Ensimmäiseksi maakuntapäälliköksi nimitettiin kapteeniksi ylennetty kauppias Helmer Nieminen. Ensimmäisiä toimia oli harjoituskoulun perustaminen. Turun suojeluskuntapiirin toimintaa vaikeutti alkuaikoina kunnollisten toimitilojen puute. Sen esikunta toimi aluksi Turun kauppaopiston talossa. Syyskesällä 1918 se siirtyi Turun Työväenyhdistyksen talon sivuhuoneeseen. Keväällä 1919 esikunta muutti ensin harjoituskoulun tiloihin Linnankatu 24:ään ja pääsi sitten omaan taloon Maariankatu 12:een. Apulaispiiripäällikkönä toimi vuosina 1919‒1925 saksalainen everstiluutnantti Rainer Stahel. Turun suojeluskuntapiirin tunnetuimpia suojeluskuntalaisia oli entinen valtionhoitaja P. E. Svinhufvud, joka toimi Turun Old Boys -suojeluskunnan 1. komppanian riveissä vuosina 1919‒1920. Niemistä seurasi vuonna 1921 piiripäälliköksi valittu kapteeni Niilo Sigell. Sigellin jälkeen piiripäällikkönä toimi jääkärimajuri Paul Henrichsson. Turun suojeluskuntapiiri, joka kattoi käytännössä koko Varsinais-Suomen, osoittautui liian laajaksi, mikä johti sen jakamiseen.
Topi Vuori

| Topi Vuori> Henkilötiedot |
| --- | --- |
Syntynyt: 26. joulukuuta 2004 (ikä 19) Vihti, Suomi
Kansalaisuus:   Suomi
Jääkiekkoilija
Lempinimi:  Pärtsy, Tofi
Pelipaikka:  puolustaja
Maila:  vasen
Pituus:  181 cm
Paino:  82 kg
Seura
Seura (P):  Ässät
Sarja:  SM-liiga
Nyk. seura:  Kiekko-Vantaa (Mestis)
Pelinumero:  7 / 44
Pelaajaura
Pääsarjaura:  2023–
Aik. seurat:  Ketterä (Mestis) FPS (Mestis)
Topi Eemil Vuori (s. 26. joulukuuta 2004 Vihti) on suomalainen jääkiekkopuolustaja, joka pelaa Mestis-joukkue Kiekko-Vantaassa toistaiseksi voimassa olevalla sopimuksella vuokralla SM-liigajoukkue Porin Ässistä.
Ura > Seuraura

Vuori aloitti jääkiekkoilun nelivuotiaana Nummelan Palloseurassa. Hän siirtyi juniorina sittemmin Jokereihin. Vuori toimi kaudella 2019–2020 seuran C-nuorten varakapteenina. Hän voitti kauden 2021–2022 päätteeksi U18 SM-hopeaa. Kaudella 2022–2023 Vuori voitti U20 SM-hopeaa.
Huhtikuussa 2023 Vuori teki 2+1-vuotisen SM-liigasopimuksen Porin Ässien kanssa. Hän aloitti kauden 2023–2024 seuran U20-joukkueessa. Vuori oli joukkueen tehokkain puolustaja tehoilla 6+24=30, joilla hän jakoi U20 SM-sarjan puolustajien pistepörssin neljännen sijan JYPin Roni Jokisen ja TPS:n Frans Kulmalan kanssa. Vuori valittiin sarjan toiseen tähdistökentälliseen. Pudotuspeleissä hän voitti 12 syöttöpisteellään U20 SM-sarjan puolustajien pistepörssin. Neljännessä finaaliottelussa 12. huhtikuuta 2024 Turun Palloseuraa vastaan Vuori sai kakkossyöttöpisteen Patrik Juholan tekemään maaliin, joka jäi Ässien 4–2-voittoon päättyneen ottelun voittomaaliksi, joka ratkaisi joukkueelle U20 Suomen-mestaruuden.
Vuori esiintyi kauden 2023–2024 aikana SM-liigassa kahdessa runkosarjaottelussa. Hän sai tililleen ensimmäisen SM-liigaottelunsa 4. marraskuuta 2023 vieraissa KalPaa vastaan. Vuori merkittiin Ässien seitsemänneksi puolustajaksi. Hän jäi ottelussa kuitenkin ilman peliaikaa. Vuori kävi kauden aikana myös kahteen kertaan lainalla Mestiksessä; ensin Forssan Palloseurassa joulukuun 2023 lopulla pelaten siellä kaksi ottelua ja sitten Ketterässä helmikuussa 2024, jossa hän pelasi kolme ottelua. Vuori pelasi yhteensä viisi Mestis-ottelua ilman tehopisteitä. Hän sai Ässissä ensimmäiset jääaikansa SM-liigassa toisessa ottelussaan 2. helmikuuta 2024 vieraissa KalPaa vastaan. Vuori merkittiin joukkueen seitsemänneksi puolustajaksi. Hän sai ottelussa jääaikaa 2.13 minuuttia.
Elokuussa 2024 Ässät vuokrasi Vuoren toistaiseksi voimassa olevalla lainasopimuksella Mestis-joukkue Kiekko-Vantaaseen.
Ura > Maajoukkueura

Vuori on pelannut 13 nuorten ja kuusi poikien maaottelua.
Pelityyli

Ässien urheilutoimenjohtaja Janne Vuorisen mukaan Vuori on luotettava ja tunnollinen kahden suunnan puolustaja. Hän on maininnut esikuvikseen Kimmo Timosen ja Ari Vallinin.
Muuta

Vuori valmistui ylioppilaaksi Pohjois-Haagan yhteiskoulusta keväällä 2023.
Tuulitukka

| Tuulitukka Jukka Raitanen |
| --- | --- | --- |

Studioalbumin tiedot
 Julkaistu: 1991
 Kesto: 40.48
 Levy-yhtiö: MTR Music
Jukka Raitasen muut julkaisut
| Jukka Raitanen 1990 | Tuulitukka 1991 | 20 suosikkia - Vangin toive 1997 |
Tuulitukka on iskelmälaulaja Jukka Raitasen vuonna 1991 ilmestynyt albumi. Se on Raitasen ensimmäinen studioalbumi, joka on julkaistu myös CD-formaatissa.
Kappaleet

En epäillyt mitään – 2.46
Kymmenen vuotta – 3.09
Liian köyhä kosimaan – 2.32
Miehen mitta – 3.19
Lähde kotiin – 3.13
Polttomerkki sydämeen – 2.43
Sinä yönä muuttui mun elämä – 3.20
Tuulitukka – 3.42
Muistot mukaan vien – 3.07
Suuri kirje – 3.29
Lopputili – 3.25
Kulta älä hylkää – 2.58
Päivät huomisen – 2.59
Tripti Dimri

| Tripti Dimri |
| --- | --- |
 Tripti Dimri vuonna 2023.
Henkilötiedot
Kuollut: 23. helmikuuta 1994 (ikä 30) Uttarakhand, Intia
Ammatti:  näyttelijä
Näyttelijä
Aktiivisena:  2017–
Aiheesta muualla
IMDb 
Tripti Dimri (hindiksi तृप्ति डिमरी, Tŕpti Ḍimrī; s. 23. helmikuuta 1994 Uttarakhand, Intia) on intialainen näyttelijä, joka työskentelee hindinkielisissä elokuvissa. Esiinnyttyään pienessä roolissa jännityselokuvassa Mom (2017) hän näytteli ensimmäistä suurempaa rooliaan komediaelokuvassa Poster Boys (2017), ja hänen ensimmäinen pääroolinsa oli romanttisessa draamassa Laila Majnu (2018). Hän sai tunnustusta kriitikoilta suorituksistaan Anvita Duttin aikakausielokuvissa Bulbbul (2020) ja Qala (2022), joista ensimmäinen ansaitsi hänelle Filmfare OTT Awards -palkinnon.
Dimri esiintyi Forbes Indian vuoden 2021 30 Under 30 -listalla. Hän saavutti suosiota sivuroolilla tuottoisassa toimintaelokuvassa Animal (2023) ja ansaitsi ehdokkuuden parhaan naissivuosan Filmfare Awards -palkinnon saajaksi.
Filmografia

| Vuosi | Elokuva | Rooli | Muuta |
| --- | --- | --- | --- |
| 2017 | Mom | Swati |  |
| 2017 | Poster Boys | Riya |  |
| 2018 | Laila Majnu | Laila |  |
| 2020 | Bulbbul | Bulbbul |  |
| 2022 | Qala | Qala Manjushree |  |
| 2023 | Animal | Zoya Riaz |  |
Aiheesta muualla

Kuvia tai muita tiedostoja aiheesta Tripti Dimri Wikimedia Commonsissa
Tripti Dimri Internet Movie Databasessa. (englanniksi)
Toinen yhteisrintama

| Toinen yhteisrintama> 第二次國共合作 |
| --- | --- |


Perustettu:  1937
Lakkautettu:  1945
Tyyppi:  sotilaallinen liittouma
Toiminta-alue:  Kiina
Johtajat:  Tšiang Kai-šek ja Mao Zedong
Infobox OKVirheellinen NIMI-arvo: 
Toinen yhteisrintama (kiin.: 第二次國共合作; pinyin: dì èr cì guógòng hézuò; kirjaimellisesti: 'toinen kansallis-kommunistinen liittoutuma') oli Kiinan sisällissodan kahden osapuolen, kommunistien ja nationalistien, muodostama järjestö, joka soti Japanin imperiumia vastaan vuosina 1937–1945.
Tausta

Nationalistit ja kommunistit olivat tehneet yhteistyötä jo 1920-luvulla. Ensimmäistä yhteisrintamaa tuki Neuvostoliitto sillä ehdolla, että nationalistien johtaja Sun Yat-sen antoi kommunistien säilyttää oma puolueorganisaationsa. Tämä yhteisrintama pysyi kasassa suurimmaksi osaksi Sunin oman karisman ansiosta ja romahti hänen kuoltuaan vuonna 1925. Kommunistien ja nationalistien välit katkesivat lopullisesti vuonna 1927, kun nationalistien uudeksi johtajaksi noussut Tšiang Kai-šek määräsi arviolta 5000 kommunistia tapettavaksi, minkä seurauksena osapuolet ajautuivat sisällissotaan toisiaan vastaan.
Vuonna 1935 Japani teki useampia operaatio Kiinassa provosoidakseen tämän sotaan Japania vastaan. Kommunistit, jotka olivat tässä vaiheessa melkein hävinneet sisällissodan naitionalisteille, ehdottivat toista yhteisrintamaa Japanin vastustamiseksi. Tšiang ei aluksi ollut halukas yhteistyöhön. Tämä johti ns. Xi'anin välikohtaukseen joulukuussa 1936, kun Tšiangin omat alaiset ottivat hänet vangiksi Xi'anin kaupungissa ja halusivat pakottaa Tšiangin liittoutumaan kommunistien kanssa Japania vastaan. Tšiang suostui yhteistyöhön ja pääsi vapaaksi 25. joulukuuta. Virallisesti yhteisrintama perustettiin vuonna 1937.
Toiminta sodassa

Täysimittainen sota alkoi Japanin hyökättyä vuonna 1937.
Yhteisrintaman myötä nationalistien resursseja valui kommunisteille samalla kun nämä keskittyivät kasvattamaan suosiotaan Kiinan maaseudulla. Kommunistit myös välttelivät taistelua Japania vastaan, mutta kahakoivat liittoumasta huolimatta nationalistien kanssa. Nationalistit sen sijaan vetivät parhaimmat joukkonsa pois rintamalta ja pyrkivät estämään kommunisteja laajentumasta maaseudulla ja Japanilaisten miehittämillä alueilla.
Yhteisrintaman purkautuminen ja merkitys

Yhteisrintama oli alusta asti hataralla pohjalla, koska osapuolia vaivasi luottamuspula. Osapuolet eivät juurikaan koordinoineet toimintaansa vuonna 1943. Sekä kommunistit että nationalistit tiesivät jo sotiessaan Japania vastaan, että yhteisrintama pysyisi pystyssä vain siihen saakka, kunnes Japani olisi voitettu. Kummallakaan osapuolella ei ollut mahdollisuuksia ajaa omia sisäpoliittisia tavoitteetaan Kiinassa niin kauan kun Japani miehitti Kiinalle kuuluvia alueita. Virallisesti yhteisrintama lakkautettiin 1945.
Yhteisrintamatoiminta oli kommunistien kannalta edullinen, koska se sai pitää taukoa nationalisteja vastaan taistelusta, rekrytoida uusia jäseniä ja järjestellä sekä armeijansa että poliittisen organisaationsa uudelleen. Tämä johti lopulta kommunistien voittoon ja nationalistien vetäytymiseen Taiwaninsaarelle. Vuonna 1949 Mao kutsuikin yhteisrintamaa "taika-aseeksi", jonka turvin hän kukisti nationalistien suuremman armeijan. Maon positiivinen suhtautuminen yhteisrintamaan johti siihen, että Kiinan kommunistisen puolueen alaisuudessa toimii edelleen yhteisrintaman työosasto, joka esim. tekee vaikutustyötä puolueen puolesta länsimaissa.
Unit4

Unit4 on ohjelmistoyhtiö, joka toimittaa yritysohjelmistoja ja ERP-ratkaisuja palvelu- ja koulutusalojen, projektiorganisaatioiden, kiinteistöhallinnan, julkishallinnon ja taloushallinnon aloille. Yrityksen pääkonttori sijaitsee Sliedrechtissä Alankomaissa ja sillä on tytäryhtiöitä ja toimistoja 26 eri maassa Euroopan, Pohjois-Amerikan, Aasian ja Afrikan alueilla. Yritys työllistää maailmanlaajuisesti yli 4 000 henkeä ja sen liikevaihto on yli 500 miljoonaa euroa.
Yritys tunnetaan parhaiten ERP-ohjelmistosta Unit4 Business World (aiemmin tunnettu nimellä Agresso) sekä taloushallinnon ohjelmistosta Unit4 Financials (aiemmin Coda). Unit4 omistaa myös suurimman osan FinancialForce.comista, joka on taloushallinnon pilvipalveluihin erikoistunut yritys San Franciscossa.
Suomessa Unit4:ää edustaa Unit4 Oy ja sen jälleenmyyjinä toimivat Abilita Oy ja Efima Oy.
Aiheesta muualla

UNIT4
UNIT4 Oy (Arkistoitu – Internet Archive)
Oy Abilita Ab
Efima Oy
Tuulispää
Aiheesta muualla

Kansalliskirjaston digitoidut aineistot : Aikakauslehdet : Tuulispään numeroita vuosilta 1903–1911
Tyttöjen Elvis

| Tyttöjen Elvis> Girl Happy |
| --- | --- |

Ohjaaja:  Boris Sagal
Käsikirjoittaja:   Harvey Bullock  R.S. Allen 
Tuottaja:  Joe Pasternak
Säveltäjä:  Georgie Stoll
Kuvaaja:  Philip H. Lathrop
Pääosat:   Elvis Presley  Shelley Fabares 
Valmistustiedot
Valmistusmaa:  Yhdysvallat
Levittäjä:  Metro-Goldwyn-Mayer Netflix
Ensi-ilta:  1965
Kesto:  96 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Tyttöjen Elvis (Girl Happy) oli Elvis Presleyn järjestyksessä 15. elokuva. Elokuvan ohjasi Boris Sagal, käsikirjoittivat Harvey Bullock ja R.S. Allen, ja tuotti Joe Pasternak.
Elvis Presleyn vastanäyttelijänä nähtiin Shelley Fabares. Kuvaukset aloitettiin kesäkuun 22. päivänä vuonna 1964 ja elokuva valmistui tammikuun 1. päivänä vuonna 1965.
Elokuvassa Elvis esittää rockyhtyeen vetäjää Rusty Wellsiä, jonka chicagolainen gangsteri palkkaa suojelemaan tytärtään Valerieta. Nuoret lähtevät lomalle Fort Lauredaleen. Tytär ihastuu ensin Wellsiin, mutta raivostuu kuullessaan tämän olevan hänen isänsä palveluksessa. Loppu on kuitenkin onnellinen.
Aiheesta muualla

Tyttöjen Elvis Internet Movie Databasessa (englanniksi)
Tyttöjen Elvis Elonet.
Triptolemos-maalari

| Triptolemos-maalari |
| --- | --- |
 Mies ja hetaira. Triptolemos-maalarin maalaaman kyliksin tondo, n. 470 eaa.
Henkilötiedot
Syntynyt: 500-luku eaa.
Kuollut: 400-luku eaa.
Ammatti:  vaasimaalari
Taiteilija
Aktiivisena:  n. 490–470 eaa.
Taidesuuntaus:  punakuviokeramiikka
Triptolemos-maalari oli antiikin kreikkalainen vaasimaalari, joka maalasi attikalaista punakuviokeramiikkaa. Hän toimi Ateenassa arkaaisen ja klassisen kauden taitteessa noin vuosina 490–470 eaa. Maalarin oikeaa nimeä ei tunneta. Tutkimuksessa käytetty nimitys perustuu erääseen hänen teokseensa.
Triptolemos-maalari työskenteli useille savenvalajille. Hän aloitti Eufronioksen työpajassa. Myöhemmin hän maalasi ainakin Brygoksen, Hieronin, Kharinoksen ja Pythonin vaaseja. Maalari koristeli monenlaisia vaasityyppejä.
Teoksia

Eroottinen aihe. Kyliks, n. 500–480 eaa.
Sotilas ja istuva mies. Kyliksin tondo, n. 490–470 eaa.
Apaturia-juhla? Kyliks, n. 480 eaa.
Nuorukainen kaataa viiniä Dionysokselle. Kyliksin tondo, n. 480 eaa.
Kehräävä nainen. Yksityiskohta lekyytistä, n. 480–470 eaa.
Totuuden hetki

| Totuuden hetki> The Moment of Truth |
| --- | --- |
 Ohjelman suomalaisen version alkuruutu.
Tyyli:  viihdeohjelma
Kestoaika:  60 minuuttia
Pääosissa:  Mark Walberg (juontaja) Ilari Johansson
Alkuperämaa:   Yhdysvallat
Alkuperäiskieli:  englanti
Verkko:   FOX  MTV3
Esitetty:   11. syyskuuta 2009 – 18. joulukuuta 2009
Jaksoja:  15
Ikäraja:  (K13)
Tuotanto
Tuottaja(t):  Howard Schultz
Ohjaaja(t):  Ron de Moraes
Aiheesta muualla
IMDb 
Totuuden hetki (alkuperäiseltä nimeltä The Moment of Truth) on yhdysvaltalainen viihdeohjelma, joka perustuu kolumbialaiseen ohjelmaformaattiin "Nada más que la verdad" (suom. Ei mitään muuta kuin totuus). Ohjelma esitettiin Yhdysvalloissa 23. tammikuuta 2008 – 8. elokuuta 2009 FOX kanavalla.
Ohjelmaa juontaa Mark Walberg ja suomalaista versiota Ilari Johansson.
Kulku

Ohjelmaan valituille kilpailijoille tehdään alussa valheenpaljastustesti, jossa heiltä kysytään 50 kysymystä (Suomessa noin sata kysymystä). Itse ohjelmassa kilpailijalle esitetään 21 kysymystä. Mitä useampaan kysymykseen kilpailija vastaa totuudenmukaisesti, sitä isommaksi voittosumma kasvaa. Ohjelmassa esitetyt kysymykset voivat muodostua pelin edetessä erittäin henkilökohtaisiksi, esimerkiksi parisuhteeseen liittyen.
Ensimmäinen osio sisältää kuusi kysymystä ja jos niihin vastaa oikein, voittaa 10 000 dollaria. Seuraava osio sisältää viisi kysymystä ja jos ne menevät oikein, voittaa 25 000 dollaria. Peli etenee siihen asti, kun kilpailija on vastannut kaikkiin 21 kysymykseen oikein, jolloin hän voittaa päävoiton 500 000 dollaria. Jos hän valehtelee yhteenkään kysymykseen pelin aikana, häviää koko pelin. Kilpailija voi halutessaan lopettaa pelin ja tyytyä siihen asti ansaittuun voittosummaan. Sarjan kolmannella tuotantokaudella yksi kilpailija Melanie Williams vastasi totuudenmukaisesti kaikkiin 21 kysymykseen voittaen 500 000 dollaria.
Studiossa on kilpailijan lisäksi kannustamassa läheisiä, kuten perheenjäseniä, elämänkumppani ja ystäviä. Mikäli läheiset eivät halua kuulla kilpailijan vastausta esitettyyn kysymykseen, he voivat yhden kerran pelin aikana painaa edessään olevaa lamppua. Tällöin esitetty kysymys vaihdetaan uuteen ja tähän kilpailijan tulee vastata.
Suomalainen versio

Ohjelman suomalaista versiota esitettiin syksyllä 2009 yhden tuotantokauden ajan. Suomalaisen formaatin juontajana on Ilari Johansson.  Suomen version pääpotti on 50 000 euroa.
Kohu

Ohjelma on aiheuttanut paljon kohua ja puhetta, muun muassa Yhdysvalloissa ja maissa, joissa sarjaa esitetään.  Muun muassa ohjelman kilpailijoiden pari- ja perhesuhteita on mennyt poikki ohjelman takia. Suomessa kaksi ohjelman kilpailijaa ovat menettäneet työpaikkansa paljastettuaan ohjelmassa työnantajan kannalta epämiellyttäviä tietoja.   Kolumbialainen versio lopetettiin kilpailijan vastatessa myöntävästi (ja totuudenmukaisesti) kysymykseen, onko hän palkannut palkkamurhaajan surmaamaan miehensä.
Aiheesta muualla

Ohjelman suomalaiset kotisivut
Urpiaiset

| Urpiaiset |
| --- | --- |
 Urpiainen (Acanthis flammea) Oulussa
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peipot Fringillidae
Suku::  Urpiaiset Acanthis  Borkhausen, 1797
Katso myös
   Urpiaiset Wikispeciesissä   Urpiaiset Commonsissa 
Infobox OKNimi-testi OK: 
Urpiaiset (Acanthis) on peippojen (Fringillidae) heimoon kuuluva lintusuku. BirdLife Suomi luokittelee siihen kaksi lajia, urpiaisen (A. flammea) ja tundraurpiaisen (A. hornemanni). Joissakin muissa lähteissä siihen luetaan myös kolmas laji ruskourpiainen (A. cabaret), jota Birdlife Suomi sekä Lajitietokeskus kuitenkin pitävät urpiaisen alalajina.
Urpilainen

Urpilainen on suomalainen sukunimi:
Jutta Urpilainen (s. 1975), poliitikko, kansanedustaja ja ministeri
Kari Urpilainen (s. 1951), poliitikko, kansanedustaja
Lassi Urpilainen, 1700-luvun alussa elänyt voimamies ja karhunkaataja
Siina Urpilainen (1893–1962 t. 1963), poliitikko, kansanedustaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Toinen vuosituhat eaa.

Toinen vuosituhat eaa. oli tuhannen vuoden ajanjakso, joka kesti matemaattisessa mielessä vuoden 2000 eaa. alusta vuoden 1001 eaa. loppuun.
Tapahtumia

Babylonin toinen dynastia
Ensimmäiset bantut muuttivat Länsi-Afrikasta
Israelilaiset saapuivat Kanaanin maahan
Egyptin keskimmäinen valtakunta (2052–1570 eaa.)
Palestiinan valtakunta (1800 eaa.)
Egypti piti Palestiinaa ja Syyriaa vallassaan (1600–1360 eaa.)
Ateena perustettiin (1235 eaa.)
Juutalaisuuden alku (1200 eaa.)
Troijan tuho (tarun mukainen ajoitus 1184 eaa.)
Heettiläisten valtakunta Anatoliassa (1800-luku eaa.)
Babyloniaa  hallitsi Hammurabi; pääkaupunki Babylon kasvoi suuremmaksi kuin Theba Egyptissä (1760-luku eaa.)
Kreeta: ensimmäiset merkit purppuravärjäyksestä (Purpurea lapillus); Tyyrian purppura
Viimeinen mammuttilaji kuoli sukupuuttoon Wrangelinsaarella (1600-luku eaa.)
Ensimmäiset Raamatun kirjoitukset syntyivät (1400-luku eaa.)
Pueblo-kansojen kulttuuri kukoisti Pohjois-Amerikassa (mm. nykyinen New Mexico) (1100-luku eaa.)
Olmeekkien kulttuuri kukoisti  Keski-Amerikassa (1100-luku eaa.)
Henkilöitä

Amenemhet III, Egyptin faarao (1855–1808 eaa.)
Hammurabi, Babylonin kuningas (1792–1745 eaa.)
Hatšepsut, Egyptin naispuolinen faarao 1479–1458 eaa.
Akhenaten, Egyptin faarao 1353–1336 eaa.
Tutankhamon, Egyptin faarao noin vuosina 1336–1327 eaa.
Ramses II, Egyptin faarao 1279–1213 eaa.
Salmanassar I, Assyrian kuningas (1273–1242 eaa.)
Unescon maailmanperintökohteet Egyptissä

Unesco on nimennyt Egyptissä seitsemän kohdetta maailmanperintöluetteloon. Kohteista kuusi on kulttuurikohteita ja yksi on luonnonkohde. Yhtä kohdetta (Abu Mena) pidetään vaarantuneena. Maailmanperintöluetteloon valittujen kohteiden lisäksi Egyptillä on 34 ehdokasta aieluettelossa maailmanperintöluetteloon lisättäväksi kohteeksi.
Maailmanperintökohteet

| Paikka | Kuva | Sijainti | Kriteerit | Ala (ha) | Vuosi | Kuvaus | Viite |
| --- | --- | --- | --- | --- | --- | --- | --- |
| Abu Mena |  | Aleksandrian kuvernoraatti 30°50′9″N, 29°40′0″E | Kulttuurikohde IV | 182,72 | 1979 | Abu Mena on Menas Egyptiläiseen liitetty historiallinen kristitty pyhä paikka. Kohde käsittää Menas Egyptiläiseen haudan sekä esimerkiksi basilikojen, kirkkojen, asuntojen ja työpajojen raunioita. Abu Menaa pidetään vaarantuneena kohteena pohjaveden nousun ja sen aiheuttaman romahdusvaaran takia. |  |
| Muinainen Theba ja sen nekropoli |  | Qinan kuvernoraatti 25°43′59.988″N, 32°36′0″E | Kulttuurikohde I, III, VI | 7390,16 | 1979 | Theba oli muinaisen Egyptin pääkaupunki keskimmäisen ja uuden valtakunnan kausilla. Theba tunnetaan esimerkiksi nekropolistaan sekä Luxorin ja Karnakin temppeleistä. |  |
| Historiallinen Kairo |  | Kairon kuvernoraatti 30°3′0″N, 31°15′39.996″E | Kulttuurikohde I, III, VI | 523,66 | 1979 | Historiallisen Kairon maailmanperintökohde käsittää nykyisen suuren Kairon kaupunkialueen historiallisen osan. Kaupunki on saanut alkunsa 900-luvulla, ja se oli aikanaan islamilaisen maailman keskus. Sen kulta-aikana on pidetty 1300-lukua. Historialliset rakennukset alueella käsittävät esimerkiksi moskeijoita, hammameja ja madrasoja. |  |
| Memfis ja sen nekropoli – Pyramidien tasanko Gizasta Dahshurille. |  | Gizan kuvernoraatti 29°58′33.744″N, 31°7′49.476″E | Kulttuurikohde I, III, VI | 16 358,52 | 1979 | Memfis oli muinaisen Egyptin vanhan valtakunnan aikainen pääkaupunki. Sen alueella on nykypäiviin saakka säilyneitä monumentteja, kuten temppeleitä ja pyramideja. Memfiksen nekropoli käsittää esimerkiksi Gizan pyramidit ja Gizan sfinksin. Kheopsin pyramidi on antiikin maailman seitsemästä ihmeestä ainut säilynyt. |  |
| Nubian monumentit Abu Simbeliltä Filaille |  | Aswanin kuvernoraatti 22°20′14″N, 31°37′32.9″E | Kulttuurikohde I, III, VI | 374,48 | 1979 | Maailmanperintökohteen arkeologinen alue käsittää esimerkiksi Ramses II:n temppelit Abu Simbelissä ja Isiksen pyhätön Filaissa. |  |
| Pyhän Katariinan alue |  | Janub Sina’ 28°33′22.428″N, 33°58′31.548″E | Kulttuurikohde I, III, IV, VI | 60 100 | 2002 | Pyhän Katariinan luostari sijaitsee Siinainvuoren juurella, missä Mooses sai Raamatun mukaan kymmenen käskyä Jumalalta. Alue on pyhä niin kristinuskossa, kuin juutalaisuudessa ja islamissakin. Luostari on peräisin 500-luvulta, ja se on vanhin edelleen alkuperäisessä tarkoituksessaan toimiva kristillinen luostari. |  |
| Wadi Al-Hitan (Valaiden laakso) |  | Faijumin kuvernoraatti 29°19′59.988″N, 30°10′59.988″E | Luonnonkohde VIII | 20 015 | 2005 | Wadi Al-Hitan Libyan aavikolla tunnetaan etenkin valaiden Archaeoceti-alalahkon fossiililöydöistä. Löydöt havainnollistavat evoluution oleellista vaihetta, jonka aikana maalla eläneet nisäkkäät siirtyivät merielämään. |  |
VR:n keskustaimisto

Valtionrautateiden keskustaimisto perustettiin 1874 Hyvinkäälle pääradan tuntumaan. Keskustaimistossa kasvatettiin puita, pensaita ja kukkia rautatieasemien tarpeisiin. Siellä kehiteltiin myös uusia lajeja, joista tunnetuin on Rautatieomenapuu.
Ylipuutarhurina toimi pitkään Willy Nykopp, joka suunnitteli myös Hyvinkään parantolan puutarhan ja Hyvinkään villatehtaan sisäpihan 1920-luvulla.
Hyvinkään kasvaessa puutarha jäi kuonna 1962 taimisto siirrettiin Nuppulinnaan, Tuusulaan, jossa se toimi vuoteen 2002 asti.
Unescon maailmanperintökohteet Filippiineillä

Unesco on nimennyt Filippiineiltä kuusi kohdetta maailmanperintöluetteloon. Kohteet ovat merkittäviä kulttuuri- tai luonnonperintönsä ansiosta.